हायर सेकंडरी के हिंदी पर्चे में 3548 छात्र शामिल, नकल केस एक भी नहीं
जिलेभर में 29 सेंटरों पर संपन्न हुई परीक्षा
भास्कर संवाददाता | श्योपुर
माध्यमिक शिक्षा मंडल भोपाल के तत्वावधान में बोर्ड परीक्षाओं की शुरुआत बुधवार से हो गई है। पहले दिन हायर सेकंडरी के छात्रों की हिंदी विशिष्ट की परीक्षा जिलेभर के 29 परीक्षा केंद्रों पर आयोजित की गई। जिले में कुल 3548 छात्र-छात्राओं ने परीक्षा दी। कुल 3713 में से 165 परीक्षार्थी अनुपस्थित रहे। नकल रोकने के लिए छात्रों की परीक्षा केन्द्र पर प्रवेश से पहले ही गहन तलाशी ली गई। सुबह 8.30 बजे से 11.30 बजे तक परीक्षा चली। इस दौरान किसी भी परीक्षा सेंटर पर एक भी नकल प्रकरण सामने नहीं आया। सभी परीक्षा केन्द्रों पर पुलिस की सुरक्षा व्यवस्था के बीच परीक्षा कराई गई।
पेपर देने के बाद सेंटर से बाहर निकलते छात्र।
हाईस्कूल सामान्य संस्कृत का पेपर आज
जिले के 30 परीक्षा केन्द्रों पर गुरूवार को कक्षा 10वीं की सामान्य संस्कृत, सामान्य पंजाबी और सामान्य उर्दू की परीक्षा आयोजित की जाएगी। इस परीक्षा में कुल 7252 छात्र-छात्राएं दर्ज हैं।
पहले उत्तरपुस्तिका दी, फिर बांटे प्रश्नपत्र
पिछले सालों से छात्रों को सबसे पहले प्रश्न पत्र दिए जाते थे। परीक्षा शुरू होने से 10 मिनिट पहले प्रश्न पत्र मुहैया कराए जाते थे। लेकिन इस साल से छात्रों को उत्तर पुस्तिका दी गई। इसके बाद प्रश्न पत्र दिए गए।
hin_Deva hin_Deva san_Deva hin_Deva hin_Deva bho_Deva hin_Deva hin_Deva hin_Deva